**Soccer City** (afrikaans: **Sokkerstad**, tidligere kjent som **First National Bank Stadium**, **FNB Stadium**) er et fotballstadion i forstaden Soweto i Johannesburg, Sør-Afrika som brukes av Sør-Afrikas herrelandslag i fotball. Det ligger ved siden av Det sørafrikanske fotballforbundets hovedkvarter (*SAFA House*), som huser både FIFA-kontorer og den lokale organisasjonskomitéen for fotball-VM 2010. 

Soccer City, som er spesielt tilrettelagt for fotball, er i dag Afrikas største stadion med en kapasitet på 94 700. De fleste store fotballkampene i Sør-Afrika spilles på dette stadionet og arenaen er bedre egnet til dette formål enn Ellis Park Stadium, der finalen i VM i rugby 1995 ble spilt. Soweto og National Exhibition Centre i Nasrec ligger i nærheten.

Stadionet var stedet for Nelson Mandelas første tale i Johannesburg etter at han ble løslatt fra fengselet. Det var også stedet for Chris Hanis begravelse.

Soccer City benyttes i fotball-VM 2010, hvor Sør-Afrika er vertsnasjon. Finalen i verdensmesterskapet ble spilt på dette stadionet 11. juli 2010. Soccer City har gjennomgått en totalrenovasjon i forbindelse med dette arrangementet.

Før renovasjonen
----------------

Fil:South Africa-Johannesburg-Soccer City001.jpgUtbyggingsarbeid pågår på Soccer City i mai 2008.
Før oppgraderingen hadde stadionet en kapasitet på 80 000. Det nyrenoverte stadionet beholder den originale strukturens øvre rekke i vest og hele den nedre rekken (riktignok ombygd).

Renovasjon
----------

Soccer City Stadium i Johannesburg har gjennomgått en stor oppgradering i forbindelse med fotball-VM 2010, med et nytt utvendig design inspirert av tradisjonell afrikansk keramikk. Arkitektfirmaet Populous, som spesialiserer seg innenfor blant annet banedesign, kom med designforslaget. Den øvre rekken har blitt utvidet rundt stadionet for å øke kapasiteten til 94 700. I tillegg har stadionet fått 99 nye eksklusive suiter, et nytt tak over tribunene, nye garderobeanlegg og nye lyskastere. Antall suiter i dette stadionet har økt til 195. Anbudet på 1,5 mrd. rand for å oppgradere Soccer City ble vunnet av Grinaker-LTA. Oppgraderingsarbeidet ble fullført onsdag 21. oktober 2009. Gjennomføringen ble markert med stor feiring på stadionet.

Design
------

Utsiden av stadionet er designet for å etterligne utseendet til en kalebass, en afrikansk potte, kledningen på utsiden er en mosaikk av ild og jordens farger med en ring av lys som strekker seg rundt bunnen av arenaen. Denne kombinasjonen av farger gir uttrykk for ild under potten. Ingen tilskuer vil befinne seg mer enn 100 meter fra handlingen og det er ingen begrenset utsikt på stadionet.

Tribunene i Soccer City kommer til uttrykk gjennom ti svarte, vertikalgående linjer; ni linjer er geografisk rettet mot de ni andre arenaene som vil bli brukt i fotball-VM 2010, mens den tiende linjen peker mot Olympiastadion i Berlin, som var stedet for forrige VM-finale i 2006. Dette representerer veien til finalen. Etter VM har ledelsen et ønske om å sette opp alle mål som blir scoret på Soccer City i løpet av VM i betongpaneler på et podium, slik at turneringens fulle oversikt over resultater kan bli sett av besøkende i årene som kommer.

Arrangementer
-------------

Soccer City har vært viktigste arena for klassiske kamper i Sør-Afrikas fotballhistorie. En slik kamp er finalen mot Tunisia i Afrikamesterskapet 1996. 

### Afrikamesterskapet i fotball 1996

Soccer City fungerte som viktigste arena i turneringen. Det var her åpningskampen ble spilt, samt fem andre gruppespillkamper, en kvartfinale, semifinale, bronsefinalen og finalen. Oversikten under viser kampene som ble spilt på dette stadionet. 


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 13. januar 1996 |  | Sør-Afrikas flagg Sør-Afrika | 3–0 | Kameruns flagg Kamerun | Gruppe A (åpningskamp) | 80 000 |
| 15. januar 1996 |  | Egypts flagg Egypt | 2–1 | Angolas flagg Angola | Gruppe A | 6 000 |
| 18. januar 1996 |  | Kameruns flagg Kamerun | 2–1 | Egypts flagg Egypt | Gruppe A | 4 000 |
| 20. januar 1996 |  | Sør-Afrikas flagg Sør-Afrika | 1–0 | Angolas flagg Angola | Gruppe A | 30 000 |
| 24. januar 1996 |  | Sør-Afrikas flagg Sør-Afrika | 0–1 | Egypts flagg Egypt | Gruppe A | 20 000 |
| 25. januar 1996 |  | Zaires flagg Zaire | 2–0 | Liberias flagg Liberia | Gruppe C | 3 000 |
| 27. januar 1996 |  | Sør-Afrikas flagg Sør-Afrika | 2–1 | Algeries flagg Algerie | Kvartfinale | 30 000 |
| 31. januar 1996 |  | Sør-Afrikas flagg Sør-Afrika | 3–0 | Ghanas flagg Ghana | Semifinale | 75 000 |
| 3. februar 1996 |  | Ghanas flagg Ghana | 0–1 | Zambias flagg Zambia | Bronsefinale | 80 000 |
| 3. februar 1996 |  | Sør-Afrikas flagg Sør-Afrika | 2–0 | Tunisias flagg Tunisia | Finale | 80 000 |

### VM i fotball 2010

Soccer City var arena for åpningskampen mellom vertsnasjonen Sør-Afrika og Mexico og er arena for fire andre kamper i første runde, en åttendedelsfinale, en kvartfinale og finalen. 

**Kampoppsett:**


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 11. juni 2010 | 16:00 | Sør-Afrikas flagg Sør-Afrika | 1–1 | Mexicos flagg Mexico | Gruppe A (åpningskamp) | 84 490 |
| 14. juni 2010 | 13:30 | Nederlands flagg Nederland | 2–0 | Danmarks flagg Danmark | Gruppe E | 83 465 |
| 17. juni 2010 | 13:30 | Argentinas flagg Argentina | 4–1 | Sør-Koreas flagg Sør-Korea | Gruppe B | 82 174 |
| 20. juni 2010 | 20:30 | Brasils flagg Brasil | 3–1 | Elfenbenskystens flagg Elfenbenskysten | Gruppe G | 84 445 |
| 23. juni 2010 | 20:30 | Ghanas flagg Ghana | 0–1 | Tysklands flagg Tyskland | Gruppe D | 83 391 |
| 27. juni 2010 | 20:30 | Argentinas flagg Argentina | 3–1 | Mexicos flagg Mexico | Åttendedelsfinale | 84 377 |
| 2. juli 2010 | 20:30 |  Uruguay | 0–0  (4–2) |  Ghana | Kvartfinale | 84 017 |
| 11. juli 2010 | 20:30 | Nederlands flagg Nederland | 0–1 | Spanias flagg Spania | Finale | – |

Se også
-------

* VM i fotball 2010

Referanser
----------

1. ↑   archINFORM, archINFORM project ID 25444, besøkt 30. juli 2018[Hentet fra Wikidata]
2. ↑  «Soccer City». South African Football Association. Arkivert fra originalen 29. oktober 2007. Besøkt 30. juni 2008.
3. 1 2  «Stadia». South African Football Association. Arkivert fra originalen 15. april 2012. Besøkt 30. juni 2008.
4. ↑  «2010 FIFA World Cup - the beautiful game». First National Bank. Arkivert fra originalen 11. oktober 2007. Besøkt 30. juni 2008.  «Arkivert kopi». Arkivert fra originalen 11. oktober 2007. Besøkt 5. april 2010.
5. ↑  Lucille Davie (23. januar 2007). «Soccer goes back 120 years in Joburg». City of Johannesburg. Besøkt 30. juni 2008.
6. 1 2  «Soccer City is ready for play». 23. oktober 2009. Arkivert fra originalen 9. mars 2010. Besøkt 23. mars 2010.
7. ↑  «2010 lead stadium work begins». SAinfo. 18. januar 2007. Besøkt 30. juni 2008.
8. ↑  «World Cup: One year to go». *BBC News*. 11. juni 2009. Besøkt 18. juni 2009.
9. ↑  «Take a seat at Soccer City». Arkivert fra originalen 19. april 2010. Besøkt 23. mars 2010.  «Arkivert kopi». Archived from the original on 19. april 2010. Besøkt 5. april 2010. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata

* (en) Soccer City – kategori av bilder, video eller lyd på Commons Rediger på Wikidata
* (en) Offisiell nettside

* (en) Om Soccer City på ESPN

| * v
* d
* r
Stadioner i fotball-VM 2010 |
| --- |
| 
* Soccer City
* Moses Mabhida Stadium
* Cape Town Stadium
* Ellis Park Stadium
* Loftus Versfeld Stadium
* Nelson Mandela Bay Stadium
* Free State Stadium
* Peter Mokaba Stadium
* Mbombela Stadium
* Royal Bafokeng Stadium

 |

|  |  |
| --- | --- |
| Oppslagsverk/autoritetsdata | GeoNames
 |